**Ministru kabineta rīkojuma projekta „Par nekustamo īpašumu ieguldīšanu sabiedrības ar ierobežotu atbildību „Latvijas Nacionālais metroloģijas centrs” pamatkapitālā**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2011. gada 23.novembra SIA „Latvijas nacionālais metroloģijas centrs” (turpmāk – Sabiedrība) dalībnieku ārkārtas sapulcē (protokols Nr.3) tika nolemts akceptēt Sabiedrības 2011.gada 20.septembra Valdes sēdē nolemto par valsts īpašumā esošo nekustamo īpašumu Daugavpilī (3 vienības), kas ierakstīti zemesgrāmatā uz Ekonomikas ministrijas vārda ieguldīšanu Sabiedrības pamatkapitālā.Divu valsts īpašumu (dzīvokļu īpašumā ietilpstošās nedzīvojamās telpas) ieguldīšana Sabiedrības pamatkapitālā ir nepieciešama, lai nodrošinātu Sabiedrības komercdarbības veikšanu, bet vienu nekustamo īpašumu (zemes vienību), lai realizētu nekustamā īpašuma vienotību atbilstoši Civillikuma 968.pantam. Ņemot vērā augstāk minēto, Ekonomikas ministrija ir izstrādājusi Ministru kabineta rīkojuma projektu „Par nekustamo īpašumu ieguldīšanu sabiedrības ar ierobežotu atbildību „Latvijas Nacionālais metroloģijas centrs” pamatkapitālā. |
| 2. | Pašreizējā situācija un problēmas | Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. Likuma „Par valsts un pašvaldību kapitāla daļām un kapitālsabiedrībām” 42.pants nosaka, ka pamatkapitālu drīkst palielināt vai samazināt, tikai pamatojoties uz dalībnieku sapulces lēmumu un 43.panta pirmās daļas 1) punkts nosaka, ka sabiedrības pamatkapitālu var palielināt dalībniekiem izdarot ieguldījumus sabiedrības pamatkapitālā un pretī saņemot attiecīgu jaunu daļu skaitu.Saskaņā ar iepriekšminēto 2011. gada 23.novembra Sabiedrības dalībnieku ārkārtas sapulcē tika nolemts lūgt Ministru kabinetam atļaut ieguldīt Sabiedrības pamatkapitālā valstij piederošās 3 īpašuma vienības, kas ierakstītas zemesgrāmatā uz valsts vārda Ekonomikas ministrijas personā un netiek izmantotas Ekonomikas ministrijas funkciju nodrošināšanai, un, kuras Sabiedrība ilgstoši apsaimnieko un veic visas nepieciešamās darbības īpašumu uzturēšanai.. Valsts nekustamo īpašumu ieguldīšanas rezultātā palielināsies SIA „Latvijas Nacionālais metroloģijas centrs” pamatkapitāls un valstij piederošo SIA „Latvijas Nacionālais metroloģijas centrs” kapitāla daļu skaits.Nekustamo īpašumu vienības, kuras ierakstītas zemesgrāmatā uz valsts vārda Ekonomikas ministrijas personā:1. nekustamais īpašums (kadastra numurs 0500 902 8821) - neapdzīvojamā telpa Nr.005. Kopīpašuma domājamā daļa no daudzdzīvokļu mājas, zemes (telpu grupas kadastra apzīmējums 050005000012510001005), ar kopējo platību 141.7 m², Daugavpilī, Sakņu ielā 16/18. Ar Daugavpils zemesgrāmatas nodaļas tiesneša 2005.gada 6.maija lēmumu Daugavpils pilsētas zemesgrāmatas nodalījumā Nr.4367 005 īpašuma tiesības nostiprinātas Latvijas valstij Ekonomikas ministrijas personā;2. nekustamais īpašums (kadastra numurs 0500 902 7400) - neapdzīvojamā telpa Nr. 009. Kopīpašuma domājamā daļa no daudzdzīvokļu mājas, zemes (telpu grupas kadastra apzīmējums 05000012510002009) ar kopējo platību 146.9 m ², Daugavpilī, Sakņu ielā 16/18. Ar Daugavpils zemesgrāmatas nodaļas tiesneša 2005.gada 6.maija lēmumu Daugavpils pilsētas zemesgrāmatas nodalījumā Nr.4367 009 īpašuma tiesības nostiprinātas Latvijas valstij Ekonomikas ministrijas personā;3. nekustamais īpašums (kadastra numurs 0500 010 0722)- zeme vienība (zemes vienības kadastra apzīmējums 0500 010 0722) , ar kopējo platību 0.0268 ha - Daugavpilī, Kraujas ielā 1A k-1 -17. Ar Daugavpils zemesgrāmatas nodaļas tiesneša 2011.gada 11.maija lēmumu Daugavpils pilsētas zemesgrāmatas nodalījumā Nr.100000490839 īpašuma tiesības nostiprinātas Latvijas valstij Ekonomikas ministrijas personā. Uz nekustamā īpašumā ietilpstošās zemes vienības atrodas garāžas būve (būves kadastra apzīmējums 0500 010 0722 001). Garāža būve ((būves kadastra apzīmējums 0500 010 0722 001) ietilpst nekustamajā īpašumā (kadastra numurs 0500 510 0718) Kraujas ielā 1A k-1, Daugavpilī un atbilstoši Daugavpils zemesgrāmatas nodaļas tiesneša 2005.gada 1.aprīļa lēmumam Daugavpils pilsētas zemesgrāmatas nodalījumā Nr.100000169388 tā īpašuma tiesības nostiprinātas sabiedrībai ar ierobežotu atbildību „Latvijas Nacionālais metroloģijas centrs”. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz atļaujas saņemšanu trīs nekustamo īpašumu ieguldīšanai Sabiedrības pamatkapitālā. Valsts īpašumā esošo 2 neapdzīvojamo telpu, ar kopējo platību 288,6 m², kopējā valsts mantiskā ieguldījuma vērtība sastādīs Ls 67 100.Zemes vienības ar kopējo platību 0.0268 ha, kopējā valsts mantiskā ieguldījuma vērtība sastādīs Ls 1 100.Rīkojuma projekta pielikumā sabiedrības ar ierobežotu atbildību „Latvijas nacionālais metroloģijas centrs” 2011.gada 20.septembra Valdes sēdes Protokola Nr.01-03/10 kopija, sabiedrības ar ierobežotu atbildību „Latvijas nacionālais metroloģijas centrs” 2011.gada 23.novembra Dalībnieku ārkārtas sanāksmes protokola Nr.3 kopija, Zemesgrāmatu apliecību kopijas un atzinumi par mantisko ieguldījumu, ko veikusi SIA „Arco Real Estate”. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Izdevumi nekustamā īpašuma pārņemšanai tiks segti no Sabiedrības līdzekļiem. Rīkojuma projekts papildināts paredzot noteikt, ka Ekonomikas ministrija nodrošina rīkojumā minēto nekustamo īpašumu nodošanu valstij, gadījumā, ja tie vairs nav nepieciešami Sabiedrības funkciju nodrošināšanai, atbilstoši Ministru kabineta 2011.gada 13.decembra sēdes protokola Nr.74 13.§ 2.punktā noteiktajam. |

**II. – VII.– Projekts šīs jomas neskar**

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

07.02.2012. 14:29

736

Skribnovska,

67013051, Elita.Skribnovska@em.gov.lv